Glavna prednost e-učenja na daljavo je predvsem to, da se lahko tečaja udeležite praktično kjerkoli se nahajate. Drugače povedano, izobražujete se neposredno iz udobja lastnega doma. Namesto, da hitite v predavalnico/telovadnico/šolo, se preprosto usedete pred računalnik in pričnete z izobraževanjem. Tudi v trenirki. Več o tem tukaj > Tako prihranite veliko časa in energije, ki ju sicer vložite v pripravljanje in pot. Morda za običajne tečaje v živo sicer ne bi imeli dovolj časa, sedaj pa lahko najdete tisto uro v dnevu, ki si jo lahko privoščite za nadgradnjo vašega znanja. E-učenje je ponavadi tudi cenejše kot udeležba na tečajih, ki potekajo v živo. Nekateri spletni tečaji so celo brezplačni.